Source: http://newsbihor.ro/fara-categorie/baschet-csm-a-fost-invinsa-la-craiova/2016/03/28/
Timestamp: 2018-01-17 07:27:37+00:00

Document:
Baschet: CSM a fost învinsă la Craiova – NewsBihor
Subiect: Baschet: CSM a fost învinsă la Craiova
2016. martie 28. 9:12 | Update: 2016. martie 28. 9:43	newsbihor.ro
Baschetbaliștii de la CSM CSU Oradea au pierdut, sâmbătă, partida disputată în deplasare, la Craiova, unde au întâlnit pe SCM Universitatea, cu scorul de 77-81.
Echipa orădeană de baschet masculin CSM CSU a suferit sâmbătă cea de-a opta înfrângere din actuala ediţie de campionat. Elevii antrenorului Cristian Achim au evoluat în deplasare, la Craiova, unde au cedat în fața echipei locale SCM Universitatea, după ce, în sfertul trei se aflau la conducere.
Gaszdele au început bine partida și au reușit să-și adjudece primul sfert cu scorul de 24-15.
În sfertul doi, orădenii au revenit în joc și au reușit să câșige repriza cu scorul de 19-12, astfel că, la pauza mare, gazdele mai aveau doar un avantaj de două puncte, scor 36-34.
În sfertul trei, CSM CSU a reușit să treacă în avantaj, conducând cu 44-38, 49-40 ori cu 58-47. Pe finalul reprizei, însă, gazdele au redus considerabil din handicap, apropiindu-se la patru puncte la ultima pauză, scor 57-61, scorul reprizei fiind de 27-21 pentru orădeni.
Gazdele au egalat la scurt timp după debutul sfertului patru și s-au instalat la conducere, astfel că, deși CSM CSU s-a apropiat la un moment dat la două puncte, scor 70-68, pe fondul unui final de joc gestionat mai bine de craioveni, aceștia s-au impus cu scorul de 81-77.
Pe fondul acestui eșec al orădenilor și întrucât Steaua a învins Universitatea BT Cluj, formaţia bucureşteană a egalat pe CSM CSU Oradea în clasament, cele două echipe împărţindu-şi acum primele două poziţii, cu câte 50 de puncte.
Cel mai eficace jucător al Orădenilor în partida de la Craiova a fost Sean Barnette, autor a 19 puncte, iar de la gazde s-a remarcat Darius Hargrove, cu 20 de puncte.

References: CSM 
 CSM 
 CSM 
 CSM 
 CSM 
 CSM 
 CSM